கேள்வி: ஜெய்ஸ்ரீ மிஸ்ரா - சுயசரிதை பற்றி நீங்கள் என்ன அறிந்துள்ளீர்கள்?
பதில்: ஜெய்ஸ்ரீ மிஸ்ரா கேரளப் பல்கலைக்கழகம் ஆங்கில இலக்கியத்தில் சிறப்பு கல்வியில் முதுகலையையும், இலண்டன் பல்கலைக்கழகம் பல்கலைக்கழகத்தில் ஒளிபரப்பு இதழியலில் இரண்டு முதுகலை பட்டயப் படிப்புகளைப் பெற்றுள்ளார். சிறப்புக் கல்வியில் தனது பாடத்திட்டத்தை நிறைவு செய்வதற்காக இந்தியாவின் சார்லஸ் வாலஸ் அறக்கட்டளையால் இவருக்கு உதவித்தொகை வழங்கப்பட்டது. மிஸ்ரா பக்கிங்ஹாம்ஷையரில் உள்ள சமூக சேவைகள் குழந்தை பராமரிப்புத் துறையில் பல ஆண்டுகள் பணியாற்றினார். மேலும் சமீபத்தில், இங்கிலாந்தின் இலண்டன் உள்ள பிரிட்டிசு திரைப்பட வாரியத்தின் வகைப்பாட்டில் ஒரு திரைப்பட வகைப்படுத்தியாக இருந்துள்ளார்.. ஏழு வருட காலத்திற்குப் பிறகு 2009ஆம் ஆண்டு இறுதியில் இவர் பதவி விலகினார். இவர் புது தில்லியில் வாழ சென்றபோது, கற்றல் குறைபாடுகள் உள்ள பெரியவர்களுக்கான குடியிருப்பு திட்டத்தை தொடங்க உதவினார். கேரளம் திருவனந்தபுரம் உள்ள வெலி கடற்கரையில் இவர் கட்டிய அரங்கம் எழுத்தாளர்கள் குடியிருப்பாக உருவாக்கப்பட்டு வருகிறது. இவர் தற்போது இங்கிலாந்தில் தனது குடும்பத்துடன் வசித்து வருகிறார். ஜெயஸ்ரீ இலக்கிய விழா சுற்றுப்பயணத்தில் வழக்கமாக இருப்பவர், ஜெய்ப்பூர் இலக்கிய விழா, டெய்லி டெலிகிராப் ஹே-ஆன்-வை விழா, கேரளாவில் தி வீக் ஹே விழா, கோவளம் இலக்கிய விழா, தென்னாப்பிரிக்காவின் ஜோகன்னஸ்பர்க்கில் ''வேர்ட்ஸ் ஆன் வாட்டர்'', புவனேசுவரம் ஒடிசா இலக்கிய விழா, கசௌலியில் குஷ்வந்த் சிங் இலக்கிய விழா, பஞ்ச்குலா கலை விழா, தில்லி ஜிம்கானா சங்க விழா, டாக்கா இலக்கிய விழா, மாத்ருபூமி (இதழ்) சர்வதேச கடித விழா, கோழிக்கோட்டில் தொடக்க விழா போன்றவற்ரில் இவர் பங்கேற்ருள்ளார். இவர் பிராங்க்ஃபுர்ட் புத்தகச் சந்தை மற்றும் சார்ஜா சர்வதேச புத்தகத் திருவிழாவில் நிகழ்வுகளை நடத்தியுள்ளார். மேலும், இலண்டன் புத்தகக் கண்காட்சியில் ஒரு கலந்துரையாடலின் ஒரு பகுதியாக இருந்தார். சிங்கப்பூரில் உள்ள கலை மாளிகையால் பெரியவர்கள் மற்றும் பள்ளி மாணவர்களுக்கான படைப்பு எழுத்துப் பட்டறைகளை நடத்த இவர் அழைக்கப்பட்டார். பகுரைன்மனமாவில் கேரள சமாஜம் புத்தகக் கண்காட்சியைத் தொடங்கினார். திருவனந்தபுரத்தில் உள்ள டெக்னோபார்க்கில் சர்வதேச மகளிர் தினத்திற்கான உறுதிமொழிக்கு தலைமை தாங்கினார். ஜெய்ஸ்ரீ மிஸ்ரா, மலையாளம் எழுத்தாளரும் ஞானபீட விருது பெற்ற மறைந்த தகழி சிவசங்கரப் பிள்ளை மருமகள் ஆவார்.
கேள்வி: ஜெய்ஸ்ரீ மிஸ்ரா - புத்தகங்கள் பற்றி தகவல் சொல்.
பதில்: மிஸ்ராவின் முதல் புதினமான ''பண்டைய வாக்குறுதிகள்'' இந்தியாவில் அதிகம் விற்பனையான ஒன்றாகும். இது பல பல்கலைக்கழகங்களில் இளங்கலை ஆங்கில இலக்கியம் படிப்புகளுக்கு பரிந்துரைக்கப்பட்ட உரையாகும். அடுத்தடுத்த புத்தகங்கள் ''காதல் மற்றும் திருமணம் போன்ற விபத்துகள்'' என்பது பழக்கவழக்கங்களின் நகைச்சுவையும், பின்னர் இழப்பு பற்றிய புதினமாகும். இவருடைய நான்காவது புதினம், இராணி இலட்சுமிபாய் வாழ்க்கையை அடிப்படையாகக் கொண்ட வரலாற்றுப் புனைவாகும். இது 2007 இல் பெங்குயின் நிறுவனத்தால் வெளியிடப்பட்டது. பின்னர், இது இந்தியாவில் உத்தரபிரதேச மாநில அரசால் தடை செய்யப்பட்டது. 2009 ஆம் ஆண்டில், அமெரிக்காவின் ''கார்பர் காலின்ஸ்'' நிறுவனத்தின் வணிக புனைவு முத்திரையான அவானுடன் மூன்று புத்தக ஒப்பந்தத்தில் கையெழுத்திட்டார். ''சீக்ரெட்ஸ் அண்ட் லைஸ்'' என்றழைக்கப்படும் இந்த புத்தகங்களில் முதல் புத்தகம் சூன் 2009இல் வெளியிடப்பட்டது. அடுத்த தொடரான ''சீக்ரெட்ஸ் அண்ட் சைன்ஸ்'' சூலை 2010இல் வெளியிடப்பட்டது. 2015 ஆம் ஆண்டில், மிஸ்ராவின் எட்டாவது புதினாமான ''என் சகோதரிக்கு ஒரு காதல் கதை'' வெளியிடப்பட்டது. பகுதி வரலாறாகவும் பகுதி சமகாலத்தில் நடப்பவையாகவும் எழுதப் பட்டது. 1857 எழுச்சியின் போது கடத்தப்பட்ட தளபதி வீலரின் மகள் மார்கரெட்டின் கதையை விவரிக்கிறது.